Document ID: /fineweb-2-swissfilter-quality_10-filterrobots/filtered/02038.jsonl.gz/5895

La Lia Rumantscha tschertga duas persunas per la promoziun da la regiun Surselva. Ils promoturs actuals David Flepp ed Alice Bertogg hajan abditgà sin la fin da settember. Quai è vegnì enconuschent a la radunanza generala da la Surselva Rumantscha, ch'è in'uniun affiliada a la Lia Rumantscha.
Sco il manader ad interim da la Lia Rumantscha, Andreas Gabriel, ha ditg sin dumonda da RTR, demissiuneschian tant Flepp sco er Bertogg per motivs persunals. Quai independentamain in da l'auter.
Alice Bertogg è stada en uffizi tschintg e David Flepp 10 onns.